Krušćica (Vitez)
Krušćica (ponegdje i Kruščica) je naseljeno mjesto u općini Vitez, Bosna i Hercegovina. Rijeka Kruščica je desna pritoka Lašve i protiče kroz naselje. Izvore na planini Kruščica, a napaja je mnoštvo planinskih potoka. Ova rijeka je pod stalnom zabranom ribolova uzvodno od naselja Kruščica i predstavlja plodište potočne pastrmke. To je tipičan salmonidni planinski potok koji daje veoma povoljne uslove za mrijest i život potočnoj pastrmki. Ova vrsta je dominantna sa 62,5% učešća u ukupnoj populacije ribe, a pored nje egzistiraju još 4 vrste iz tri porodice. Ove prateće vrste uglavnom služe kao prirodna hrana potočnoj pastrmki. Na udaljenosti 500 metara od naselja je izletište Bistrovo Kruščica. Za vrijeme Drugog svjetskog rata (tokom 1941. god), u naselju se nalazio ustaški koncentracioni logor. Proglašen je za nacionalni spomenik Bosne i Hercegovine.